
BIRŠTONO SAVIVALDYBĖS MERĖS 
2008 METŲ VEIKLOS ATASKAITA

GYVENTOJAMS
TURINYS
1. BIRŠTONO SAVIVALDYBĖS SOCIALINĖ-EKONOMINĖ SITUACIJA.

2. BIRŠTONO SAVIVALDYBĖS TARYBOS VEIKLA.

3. BIRŠTONO SAVIVALDYBĖS BIUDŽETAS.

4. SAVIVALDYBĖS ŪKIS IR TURTAS.

a. Infrastruktūros darbai

b. Šildymas

c. Vandentiekis

d. Daugiabučių gyvenamųjų namų administravimas, renovavimas
e. Atliekų tvarkymas

f. Socialinis būstas

g. Miesto tvarkymo tarnybos veikla
h. Nenaudojami savivaldybės pastatai

5. INVESTICIJOS. 

6. ARCHITEKTŪRA IR URBANISTIKA.

a. Leidimai

b. Žemės atkūrimas natūra
7. ŽEMĖS ŪKIS IR BIRŠTONO SENIŪNIJOS VEIKLA.

8. SOCIALINĖ PARAMA.

a. Parama pinigais
b. Nevyriausybinių organizacijų veikla

c. Nemajūnų dienos centras

d. Sanatorijos ir jų teikiamos lengvatos gyventojams 

9. SVEIKATOS APSAUGA.
a. Pirminės sveikatos priežiūros centro veikla, medicininės paslaugos gyventojams

10. ŠVIETIMAS, KULTŪRA, SPORTAS, TURIZMAS.

11. PIRMINĖ TEISINĖ PAGALBA. 
12. VIEŠIEJI RYŠIAI, SUSITIKIMAI SU GYVENTOJAIS.

BIRŠTONO SAVIVALDYBĖS SOCIALINĖ-EKONOMINĖ SITUACIJA

Birštono savivaldybę sudaro Birštono miestas ir Birštono seniūnija.

Birštono savivaldybės teritorijos plotas – 12407,35 km2. 2008 m. pabaigoje savivaldybėje gyveno 5261 gyventojas, 18 mažiau negu 2007 m pabaigoje. Per 2008 metus birštoniečių šeimos pasipildė 40 naujagimių, t.y. lygiai tiek pat, kaip ir 2007 metais. Anapilin iškeliavo 61 savivaldybės gyventojas, palyginimui 2007 metais – 96, 2006 – 71 birštonietis. Praėjusiais metais buvo užregistruotos 39 santuokos arba 9 daugiau, negu 2007 metais.
Gyventojų skaičius Birštono savivaldybėje 2007-2008 metais

Civilinės būklės aktų įrašų sudarymas 2007 – 2008 m.

	
	2007 metai
	2008 metai

	Gimimai
	40
	40

	Mirtys
	96
	61

	Santuokos
	28
	39

	Ištuokos
	9
	14

	Pakeitimo, papildymo
	32
	22


Gimstamumas – mirtingumas, santuoka - ištuoka Birštono savivaldybėje

2007 – 2008 metais

Tarybos veikla
Nuo 2008 m. vasario 22 d. iki 2008 m. gruodžio 31 d. buvo sušaukti 12 Birštono savivaldybės tarybos posėdžių, kuriuose buvo priimti 249 sprendimai svarbiais Savivaldybei ir aktualiais jos gyventojams bei vietos bendruomenei klausimais. Taryba posėdyje vidutiniškai apsvarstydavo 23 klausimus, priimdavo 21 sprendimą.

Stanislovas Martinaitis ir Juozas Aleksandravičius paskirti mero pavaduotojais. 

Tarybos posėdžiai yra vieši. Apie Tarybos posėdžių sušaukimą, darbotvarkę, priimtus sprendimus rinkėjus informuojame vietinėje spaudoje, Savivaldybės interneto svetainės puslapyje. su informacija galima susipažinti Savivaldybės interneto puslapyje adresu www.birstonas.lt/Teisinė informacija/. Interneto svetainėje taip pat galima rasti merės darbotvarkę.
Naujovė – „Birštoniečių tribūna“. Tarybos posėdžių metu norintys pasisakyti gyventojai kviečiami registruotis – raštu pateikti prašymą Birštono savivaldybės tarybos sekretorei Kristinai Justinavičienei dėl pasisakymo „Birštoniečių tribūnoje“, kur visiems suteikiama galimybė Tarybos nariams tiesiogiai pateikti pasiūlymus bei pastabas Birštono savivaldybės tarybos posėdyje svarstomais klausimais. 
Birštono savivaldybės tarybos posėdžių lankomumas yra 96,4 procento. Pagrindinės nedalyvavimo priežastys – komandiruotės ir sveikatos problemos. Tarybos darbas buvo dalykiškas ir kryptingas: prieš kiekvieną posėdį darbas vyko komitetuose, juose visada aktyviai buvo aptariami projektai, teikiami pasiūlymai. Po darbo komitetuose Tarybos posėdžiai visuomet būdavo konstruktyvūs. Dažniausiai svarstomi klausimai susiję su turtu, dalyvavimu ES projektuose, biudžeto tikslinimais, socialinės globos ir rūpybos organizavimu, švietimu ir kt.

Pagal Vietos savivaldos įstatymą Savivaldybės mero sprendimai buvo įforminti potvarkiais. 2008 m. meras išleido 103 potvarkius. 2008 metais užregistruoti 4949 dokumentai, iš jų 3027 – gauti raštai, 276 – prašymai ir skundai, 1646 – išsiųsti raštai.

Savivaldybės taryboje užregistruotos dvi frakcijos: 2007 m. gegužės 28 d. Socialdemokratų frakcija iš 8 narių (seniūnė Nijolė Dirginčienė), o 2008 m. vasario 4 d. jungtinė frakcija „Už Birštono ateitį“ – 5 nariai (seniūnas Alvydas Barščevičius). Ataskaitiniais metais Tarybos nariai be darbo frakcijose, komitetuose, komisijose ir Taryboje tęsė darbą Kauno regiono plėtros taryboje, naujos kadencijos Lietuvos savivaldybių asociacijoje, laikinosiose komisijose, akcinių bendrovių ir viešųjų įstaigų stebėtojų tarybose. Tarybos nariai aktyviai dalyvavo mokymuose, vyko į Druskininkų savivaldybę, dalyvavo susitikimuose su Birštono gimnazijos, Vienkiemio bendruomenės kolektyvais. Savivaldybės merė organizavo susitikimus su Birštono savivaldybės verslininkais, turizmo paslaugų teikėjais, ūkininkais, sportininkais, švietimo įstaigų darbuotojais. Buvo organizuoti susitikimai su Seimo, ministerijų ir Vyriausybės nariais.
Birštono savivaldybės 2008 metų biudžetas

Birštono savivaldybės 2007-2008 metų pajamos Birštono

Valstybės iždo lėšos Gyventojų pajamų mokestis

Turto mokesčiai ir kitos pajamos


2007 m. biudžeto pajamos 18,7 mln. Lt ir 2008 m. – 23,7 mln. Lt. Palyginus su 2007 m. daugiau įplaukė į Savivaldybės biudžetą 5 mln. Lt. iš jų: 4179,2 iš valstybės iždo, 455,6 tūkst. Lt lėšų iš valstybės investicijų programos, 328,5 tūkst. Lt gyventojų pajamų mokesčio. Iš valstybės iždo gaunamos lėšos sudaro 84,9 proc. Vietiniai mokesčiai sudaro 15,1 proc. 

Per 2008 metus dėl Savivaldybės tarybos sprendimais suteiktų mokesčių ir rinkliavų lengvatų į savivaldybės biudžetą įplaukė mažiau 54,5 tūkst. Lt. Lengvatos suteiktos pensininkams, invalidams (už žemę).

Birštono savivaldybės biudžeto išlaidos

[image: image5.emf]3243,6

4290,3

8294,2

8195,9

2607,9

2914,8

915,2

1111,3

844,4

790,6

500,8

865,2

0

1000

2000

3000

4000

5000

6000

7000

8000

9000

2007 m. 2008 m.

18798,4                                                        23009,3

Švietimas Kultūra Aplikos apsauga

Socialinė apsauga Ekonomika Būstas ir komunalinis ūkis


Birštono savivaldybės biudžeto išlaidos per 2007 metus buvo 18798,4 tūkst. Lt. Dėl nesurinktų pajamų buvo paimta banko paskola 597,1 tūkst. Lt. 2008 metais Savivaldybės biudžeto išlaidos – 23009,3 tūkst. Lt tai yra 4210,9 tūkst. Lt daugiau nei 2007 metais. Paimta paskola 18,3 tūkst. Lt.

Papildomai gauta iš respublikos Privatizavimo fondo pedagogų darbo užmokesčiui mokėti 324 tūkst. Lt.

Už privatizuotus objektus gauta 1490,4 tūkst. Lt. Per 2008 metus iš Birštono savivaldybės Privatizavimo fondo atlikta darbų už 3350,0 tūkst. Lt. Iš jų:

1. Kelių remontui išleista – 1714,1 tūkst. Lt;

2. Nuotekų tinklų įrengimui – 369,6 tūkst. Lt;

3. Kultūrai ir sportui – 718,7 tūkst. Lt (teniso kortų įrengimui – 182,8 tūkst. Lt, lauko krepšinio aikštelės įrengimui –121,6 tūkst. Lt, parapijos Carito autobuso įsigijimui – 200,0 tūkst. Lt, kultūros centrui automobilio įsigijimui – 100,0 tūkst. Lt,)

4. Nemajūnų medicinos punkto įrengimui – 150,0 tūkst. Lt bei aplinkos sutvarkymui – 56,3 tūkst. lt.

5. Detaliųjų planų rengimui – 142 tūkst. Lt.

6. Galimybių studijoms – 67,1 tūkst. Lt.
Birštono savivaldybės infrastruktūros objektų rekonstrukcija 2008 m.

I. Objektai, finansuojami iš ES ir valstybės biudžeto:
1. Aukštupio projektas, I-asis etapas (vandentiekio ir nuotekų plėtra) – 10,4 mln. Lt.

2. Nuotekų valyklos rekonstrukcija – 4,5 mln. Lt (bendra vertė – 23,6 mln., Lt).
3. S.Dariaus ir S.Girėno g., J.Basanavičiaus a. rekonstrukcija – 3,3 mln. Lt.

Viso: 18,2 mln. Lt
II. Objektai, finansuojami iš VIP lėšų:

1. Birštono gimnazijos, kultūros centro ir vaikų lopšelio-darželio „Vyturėlis“ pastatų 

rekonstrukcija – 2,4 mln. Lt.

III. Objektai, finansuojami iš Kelių direkcijos lėšų:
1. Birštono miesto ir seniūnijos gatvių ir kelių rekonstrukcija (remontas) – 1,3 mln. Lt.

IV. Objektai, finansuojami iš Birštono savivaldybės biudžeto:

1.Gatvių su paviršinių nuotekų tinklais ir valymo įrengimais statyba ir rekonstrukcija, medicinos 

punkto įrengimas, projektų, finansuojamų iš ES bendrasis finansavimas – 4,9 mln. Lt.

V. Socialinio būsto plėtra iš valstybės investicijų programos:

1. Negyvenamųjų patalpų pritaikymas socialiniam būstui ir butų įsigijimas – 1.21 mln. Lt.

Vidutinės šildymo ir „Gyvatuko“ kainos
	 
	 2008 m
	2009 m
	Vidutinė kaina Lietuvoje

	1 KWh kaina:
	
	
	

	patvirtinta
	16,41 ct
	24,47 ct
	25,46 ct

	(su subsidija)
	13,78 ct
	
	


Vandens ir nuotekų tarifai
	Pavadinimas
	Buvusi kaina iki 2008-11-01
	Nauja kaina taikoma nuo 2008-11-01
	Vidutinė Lietuvoje

	Geriamojo  vandens tiekimo ir nuotekų tvarkymo vartotojams (gyventojams):

Iš jų: geriamojo vandens tiekimo nuotekų tvarkymo
	4,13 Lt/m³

2,065 Lt/m³

2,065 Lt/m³
	6,18 Lt/m³

2,76 Lt/m³

3,42 Lt/m³
	7,35 Lt/m³


 Nuo 2008 11 01 skaitliuko pardavimo mokestis 4,24 Lt.

Butų priežiūros ir administravimo tarifai
	
	Administravimo tarifas, Lt/m²
	Nuolatinė techninė priežiūra, Lt/m²
	Šildymo ir karšto vandens priežiūra, Lt/²
	Viso: Lt/m²

	Birštono sav.
	0,1428
	0,2939
	0,1773
	0,6140

	Kitose

savivaldybėse
	nuo 0,09 iki 0,22 Lt.
	nuo 0,24 iki 0,70 Lt
	
	


Šildymas, vandentiekis, daugiabučių gyvenamųjų namų administravimas

1. Subsidijos šildymui panaikintos Tarybos sprendimu, siekiant skatinti namų modernizavimą. Mažas pajamas turintiems gyventojams kompensuojama iš biudžeto. Panaikintas lygiavos principas. Argi teisinga, kad Birštono savivaldybė rėmė visus iš eilės – vilniečius, kauniečius ir turtingai gyvenančius?

2. Pagal Vyriausybės nutarimą šilumos kaina perskaičiuojama ir tvirtinama kainų komisijoje. Šiuo metu ruošiamas nutarimas dėl kainų perskaičiavimo dažnumo. Nei Savivaldybė, nei UAB „Birštono šiluma“ vienašališkai kainų keisti negali. (buvo nepritarta kainai, tačiau Kainų komisija patvirtino).

3. Birštone renovuoti visų daugiabučių namų šilumos mazgai, išskyrus vieną namą. Lelijų g. 17 name įrengtas ir Lelijų 19 namo šiluminis mazgas. Minėto namo gyventojams buvo pasiūlyta jų name įrengti atskirą šilumos mazgą, bet gyventojai raštiškai atsisakė, todėl šilumos mazgas ir liko Lelijų 17 name. Daugiabučių namų vidaus tinklus (vandentiekio, nuotekų, šildymo) renovuoti turi patys  namo gyventojai.

4. Pagal Lietuvos įstatymus Savivaldybė visiems namams, kuriuose neįkurta bendrijos, turi skirti atestuotą administratorių, kuris turi atlikti ir statinio, jo šiluminio mazgo ir elektros tiekimo naudojimo priežiūrą. Administratorius turi būti atitinkamos kvalifikacijos ir būti atestuotas. Administratorius parenkamas viešojo konkurso būdu. Šį konkursą laimėjo Prienų butų ūkis. Visi skambučiai dėl administruojamuose namuose įvykusių gedimų registruojami ir operatyviai šalinami. Per I ketvirtį užregistruota ir pašalinta 194 gedimai, taip pat 19-oje namų atliktas eksploatacinis tinklų remontas. Avarinė tarnyba dirba nuo 7.30 iki 19.30 val., ypatingais atvejais atvyksta ir naktį. Įmonės atstovas pastoviai dirba ir Birštone.

Buvo sudaryta Daugiabučių namų savininkų bendrijų rėmimo fondo taryba – tarybos pirmininkas Algis Šileika. 2008 metų vasario-balandžio mėnesiais buvo organizuoti 8 susirinkimai su daugiabučių namų gyventojais, norint paskatinti juos steigti bendrijas. Tačiau susidomėjimas šiuo klausimu buvo labai mažas. Į kiekvieną susirinkimą buvo kviečiami vis kitų 4-5 daugiabučių namų gyventojai, dalyvaudavo apie 8-12 žmonių. Visi laukia kada „valdžia“ kažką padarys. Todėl rezultatai akivaizdūs. Iki šios dienos Birštone pilnai renovuotas tik vienas daugiabutis namas. Šiuo metu darbai vyksta dar dviejuose. 


5. Keičiantis mokesčių priėmimo tvarkai, įmokų gavėjai atsisakė bendrų atsiskaitymo knygelių. Savivaldybė, kartu su komunalinių paslaugų teikėjais, ieško galimybės sumažinti įmokų dydį už mokesčių priėmimą.
Atliekų tvarkymas

Birštono savivaldybė, siekdama užtikrinti švarą ir tvarką Savivaldybės teritorijoje, 2008 m. Tarybos posėdyje nustatė Vietinę rinkliavą už komunalinių atliekų surinkimą iš atliekų turėtojų ir atliekų tvarkymą. 

Vietinė rinkliava – tai privaloma įmoka, galiojanti savivaldybės teritorijoje, kurią kiekvienas fizinis ar juridinis asmuo, valdantis, naudojantis ar disponuojantis nekilnojamąjį turtą savivaldybės teritorijoje, privalės sumokėti.

Vietinė rinkliava už komunalinių atliekų surinkimą iš atliekų turėtojų ir atliekų tvarkymą nustatyta už turimą nekilnojamojo turto ploto vienetą Birštono savivaldybėje. Vietinės rinkliavos dydis priklauso nuo turimo nekilnojamojo turto bendrojo ploto ir jo paskirties. 

Rinkliavos įvedimu siekiama panaikinti tokius negatyvius reiškinius kaip naudojimasis svetimais konteineriais; nelygiavertis mokėjimas už atliekų išvežimą; gamtos teršimas šiukšlėmis bei įgyvendinti principą „teršėjas moka“.

Vietinės rinkliavos už atliekų tvarkymą lengvatos:

Atleista nuo rinkliavos:

1. Dėl blogo privažiavimo – 105 gyventojai;

2. Nenaudojamų pastatų savininkai – 79;

3. Ne nuolat naudojamų pastatų savininkai už I, IV ketvirčius – 12;

Iš viso: 196 gyventojams suteiktos lengvatos.

Mokestis sumažintas 50 proc.:

1. Juridiniams asmenims – 8;

2. Sumažintas apmokestinamas plotas iki 50 kv. m. vieniems gyvenantiems asmenims (pagal registro duomenis) – 80 asmenų.

Šiuo metu analizuojama sutartis su vežėju „Dzūtra“. Galvojama apie galimybes nutraukti šią sutartį. 

Socialinis būstas
Socialinio būsto fondą sudaro 98 butai, kurių bendras plotas yra 4414,56 kv. m. Birštono mieste yra 74 butai, o 24 butai – Birštono seniūnijoje. Mieste 8 butai nenaudojami ir jie yra avariniuose namuose, o Birštono seniūnijoje yra laisvi 4 butai, iš jų 1 būstas yra avariniame name, o 3 būstai daugiabučiuose namuose tinkami gyventi.  Taip pat yra 66 nuomininkai (šeimos), nuomojantys socialinį būstą Birštone ir 19 (viena šeima nuomoja du mažo bendro ploto butus-turtinius vienetus) nuomininkų (šeimų), nuomojančių butus kaimo vietovėse. Iš viso turime 85 nuomininkus (šeimas). Nuomojamuose butuose gyvena 231asmuo. Kiekvienais metais sudaromi ir patvirtinami nauji socialinio būsto sąrašai. Jie skelbiami internete. 

Butų paskyrimo 2004-2009 metais lentelė

	
	I sąrašas
	II sąrašas
	III sąrašas
	IV sąrašas
	V sąrašas
	VI sąrašas
	

	
	JAUNŲ ŠEIMŲ
	TRIS IR DAUGIAU 
	NAŠLAIČIŲ
	NEĮGALIŲJŲ
	BENDRASIS
	PAGERINIMUI
	


2008 metais socialinio būsto plėtrai Lietuvos Respublikos Vyriausybės 2008-06-05 nutarimu Nr. 548 skirta 1210000,00 Lt valstybės asignavimų. 

Birštono savivaldybės tarybos sprendimu nustatyta gyvenamojo ploto 2008 metais maksimali pirkimo kaina Birštono mieste – 4400 Lt/kv. m, o Birštono seniūnijoje – 2500 Lt/kv. m. 

2008 metais baigtas negyvenamųjų patalpų Šaltinėnų kaime rekonstravimas į gyvenamąsias patalpas: įrengti 6 butai, kurių bendras plotas 245,52 kv. m. 

2008 metais nupirkti 3 butai: 2 – dviejų kambarių ir 1 – vieno kambario butas. Pirkimui panaudota 373 446,94 Lt valstybės asignavimų ir 211 553,06 Lt Savivaldybės biudžeto lėšų.
Socialinis būstas yra skirstomas griežtai prisilaikant sudarytų eilių ir sąrašų (yra 6 sąrašai).

Birštono miesto tvarkymo tarnybos veikla

2009 m. vasario 23 d. sprendimu Nr. TS-35 buvo sudaryta komisija įvertinti BĮ Birštono miesto tvarkymo tarnybos veiklos efektyvumą ir pateikti pasiūlymus dėl tarnybos veiklos efektyvumo gerinimo. Komisija padarė išvadą, kad BĮ Birštono MTT dirba neefektyviai, darbų apimčiai beveik nesikeičiant, lėšos, skiriamos miesto tvarkymui, kasmet didėja, darbų kokybė ne visada atitinka reikalavimus, o pajamos, gaunamos iš įmonės veiklos, kasmet mažėja. Komisija nagrinėjo BĮ Birštono MTT reorganizavimo ir likvidavimo galimybes. Likviduoti įmonę ir steigti naują Savivaldybės uždarąją akcinę bendrovę arba skelbti viešus konkursus darbams atlikti būtų finansiškai neveiksminga, taip pat iškiltų skaudžių socialinių problemų. Reorganizuojant BĮ Birštono MTT į Savivaldybės įmonę, būtų galima išvengti šių problemų ir lengviau pasiekti norimų rezultatų. Birštono savivaldybės taryba pagal Lietuvos Respublikos valstybės ir savivaldybės įmonių įstatymą gali kai kurias savininko teises ir pareigas įgalioti Savivaldybės valdymo institucijai, t.y., Savivaldybės administracijos direktoriui. Buvo ieškoma optimalaus sprendimo, įvertinant miesto gyventojų interesus, todėl komisija siūlo:

1. pripažinti, kad BĮ Birštono miesto tvarkymo tarnyba dirba nepatenkinamai;

2. BĮ Birštono miesto tvarkymo tarnybą reorganizuoti į Savivaldybės įmonę;

3. kai kurias įmonės savininko teises ir pareigas deleguoti Birštono savivaldybės 

administracijos direktoriui;

4. reorganizuotos įmonės valdymą vykdyti įmonės valdymo organui - valdybai.

NETVARKOMI PASTATAI

1. Paštas

2. Senas viešbutis (sklypas ir pamatai)

3. Viešbučio priestatas (Maceinos nuosavybė)

4. „Nidos“ baras

5. Kelininkų poilsinė

6. „Kora“

7. Sena šarvojimo salė

8. Tiras

9. Turgus

10. Medinis namas už Regioninio parko direkcijos

11. Pirtis

12. Pranculio namas

13. „Tulpės“ sanatorijos skalbykla

14. Senos vandenvietės pastatas

15. Džervaus parduotuvė

16. Paukštynas

17. Mūrinis namas tarp „Druskupio“ ir Nemuno

18. Medinis namas tarp „Druskupio“ ir Nemuno

19. Gyvenamasis namas Tylioji g. 6

20.  Stovykla „Berželis“

21. Turistinė bazė

22. O. Tankevičiūtės gyvenamasis namas prie stoties

23. Namas prie senos vaistinės ir knygyno

24. Daugiabutis namas J. Basanavičiaus s. 1

25. Namas Birutės g. 1 (prie picerijos)

26. Senas restoranas

27. Sena vaistinė

28. Namas prie bibliotekos (draudimas)

29. Namas  S. Dariaus ir S. Girėno g. 5

30. Namas prie įvažiavimo (Pušyno g.)

Investicijos

2008 m. Birštono savivaldybėje vykdyti investiciniai projektai 
Projektai Birštono savivaldybėje finansuoti iš ES, valstybės ir savivaldybių biudžeto lėšų (žiūrėti lentelę „2008 m. investicijos pagal šaltinius“)


[image: image6]
Svarbiausios investicijos į  infrastruktūros projektus Birštono miesto savivaldybėje 2008 m. 

Europos Sąjungos struktūrinių fondų lėšomis finansuoti projektai :

1. Birštono vaikų lopšelio-darželio „Vyturėlis“ rekonstravimas-renovavimas – 0,3 mln. 

2. Nemuno aukštupio baseino vandentvarkos ūkio investicijų plano I-as etapas – 14, 9 mln. 

3. Dariaus ir Girėno g., J.Basanavičiaus aikštė – 3,34 mln. 

Valstybės biudžeto lėšomis finansuoti projektai:

1. Gimnazijos renovacijos Kęstučio g. 29, Birštone II-as etapas – 0,72 mln. 

2. Birštono miesto stadiono Birštone, Kęstučio g. 29, rekonstrukcija – 0,15 mln. 

3. Birštono kultūros centro Birštone, Jaunimo g. 4, modernizavimas – 0,71 mln. 

4. Nemajūnų dienos centro infrastruktūros plėtros II-as etapas – 0, 655 mln. 

5. Liftas Birštono parapijos Caritas bendruomenės namams – 0,072 mln. 

Savivaldybės biudžeto lėšomis finansuoti projektai:

1. Teniso kortų renovacija – 0,18 mln.
ES paramos įsisavinimas

2008 m. Birštono savivaldybės administracijos Strateginio planavimo ir investicijų skyrius teikė 8 projektus dėl Europos Sąjungos paramos gavimo, 6 projektams planuojamas skirti finansavimas. Europos Sąjungos parama regionams skirstoma per 21 priemonę, Birštono savivaldybė ketina gauti paramą iš 11 priemonių (kitose priemonėse neatitinka keliamų reikalavimų). 


[image: image7]
	2008 m. teikti projektiniai pasiūlymai ES finansavimui gauti
	Prašoma parama
	Planuojama gauti paramos suma
	Pastabos 

	Gatvių rekonstravimo Birštono sav., Birštono Vienkiemio kaime I-as etapas
	3,09
	3,09
	Regioninis projektų sąrašas

	Birštono vaikų lopšelio – darželio „Vyturėlis“ rekonstrukcija – renovacija
	2,58
	2,58
	

	Birštono meno mokyklos pastato renovavimas
	3,74
	 
	

	Birštono miesto centrinio parko sutvarkymas ir pritaikymas aktyviam poilsiui ir turizmui
	8,30
	6,50
	Valstybinis projektų sąrašas

	Birštono miesto istorinio Vytauto parko atkūrimas ir pritaikymas turizmui
	8,80
	 
	

	Birštono kurorto kultūros paveldo vertybių kompleksinis pritaikymas turizmo paslaugų plėtrai
	9,80
	 5,00
	

	Birštono savivaldybės administracijos vidaus administravimo ir veiklos valdymo gerinimas
	1,60
	 1,60
	

	EKO-gyvenimas (Eco life)
	4,83
	 4,83
	FP7 tyrimų programa

	8
	42,74
	23,60
	


Architektūra ir urbanistika
Buvo atlikti šie darbai: parengta 15 Birštono savivaldybės tarybos sprendimų ir 70 Administracijos direktoriaus įsakymų, susijusių su teritorijų planavimo dokumentų rengimu ir tvirtinimu, adresų keitimu ir tikslinimu, duomenų ir sąlygų žemės sklypams nustatymu ir t. t. 

Surinkus sąlygas iš reikalingų institucijų: 

1. parengti 23 teritorinio planavimo sąlygų sąvadai;

2. parengtas 61 statinių projektavimo sąlygų sąvadas;

3. išduota 40 leidimų vykdyti statybos darbus. 


Bendruomenei reikšmingesni projektai: parengtas tilto per Nemuną specialusis planas, istorinio Vytauto parko detalusis planas, Vytauto kalno sutvarkymo techninis projektas, Dienos centro ir medicinos punkto techninis projektas, Vienkiemio gatvių techninis projektas, parengtas Urbanistinis-architektūrinis Birštono miesto istorinės dalies reglamentas numatant iki 100 proc. finansavimą fasadų dažams. Šiuo metu rengiami projektai, susiję su teritorija, kurioje numatyta formuoti atkuriamos natūra žemės sklypus.

Raštiškai atsakyta į 163 įvairius piliečių prašymus (dėl žemės, statybų, detaliųjų planų, sodybų atkūrimo ir t. t.). Daugybei piliečių suteiktos žodinės konsultacijos (skyriuje bei telefonu). 

Gauti 55 prašymai dėl leidimo kirsti arba genėti medžius, išduoti 45 leidimai medžių genėjimui (išpjovimui). Savivaldybės valdomuose valstybinės reikšmės miškuose buvo atliktas medžių atrinkimas sanitariniams kirtimams. Iškirsta 116 m2 medienos. Malkinė mediena buvo panaudota kaip parama 19-kai socialiai remtinų asmenų. Sutvarkyta Paverknių piliakalnis ~ 0,63 ha plote, Matiešionių pilkapynas ~ 1 ha plote, aptvertos Gudakalnio kapinės (0,14 ha plotas), įrengta tvora (perimetras 166 m), sutvarkyta Siponių kaimo kryžiaus teritorija 0,05.  

Žemės ūkis ir Birštono seniūnijos veikla
Birštono savivaldybės bendras žemės plotas 12 407 ha. Didesnę teritorijos dalį užima miškai ir miško žemė – 5777 ha. Žemės ūkio naudmenų plotas 4535 ha, iš kurio 3455 ha sudaro ariama žemė. Šiuo metu Savivaldybėje yra 812 žemės ūkio valdų įregistruotų Žemės ūkio ir kaimo verslo registre. Kasmet vis daugiau valdų savininkų išnuomoja žemę stambesniems ūkiams. Savivaldybėje vyrauja smulkūs, pusiau natūriniai ūkiai, užsiimantys mišria žemės ūkio produktų gamyba, kurių didžiąją dalį sunaudoja savo reikmėms. Ūkiuose sparčiai mažėja laikomų galvijų.  Savivaldybėje nesikuria nauji perspektyvūs ūkiai, kadangi ženkliai kylant energetinių išteklių, trąšų, cheminių augalų apsaugos priemonių, žemės ūkio technikos kainoms žemės ūkio produktų kainos sumažėjo tiek, kad gaunamos pajamos nepadengia išlaidų. Dėl to didėja socialinė atskirtis tarp miesto ir kaimo, jaunimas nemato galimybės susikurti sau patogų gyvenimą užsiimant žemės ūkio veikla. Nesant aiškios žemės ūkio politikos valstybiniu mastu, žemės ūkio gamyba išlieka labai pažeidžiama ir rizikinga ūkine veikla ir dažnai tampa nuostolinga. 
2008 m. Žemės ūkio skyrius asmenims užsiimantiems žemės ūkio veikla padėjo užpildyti, priėmė ir perdavė administruoti Nacionalinei mokėjimo agentūrai prie Žemės ūkio ministerijos 393 paraiškas tiesioginėms išmokoms už žemės ūkio naudmenų ir pasėlių plotus gauti. Lyginant su 2007 metais pateikta 19 paraiškų mažiau, kadangi dalis vyresnio amžiaus ūkininkų pasitraukė iš žemės ūkio veiklos žemę perduodami vaikams arba išnuomodami kitiems ūkiams. Bendras deklaruotas plotas kiekvienais metais išlieka beveik pastovus, apie 3500 ha,. tai sudaro beveik 80 procentų viso žemės ūkio naudmenų ploto. Didžiausią žemės plotą - 310 ha dirba ūkininkas Jonas Gradeckas. Ūkininkų -  tėvo ir sūnų Alvydo, Pauliaus ir Kęstučio Radvilų dirbamos žemės bendras plotas sudaro 529 ha.
Birštono seniūnija apima 49 kaimus, kuriuose 2008 metų pabaigoje gyveno 2129 gyventojai, 992 vyrai ir 1137 moterys. Tik pusė t.y. apie 1070 gyventojų yra darbingo amžiaus. Nemaža jų dalis priklauso socialinės atskirties ir socialinės rizikos grupėms. Siekiant įtraukti šias tikslines grupes į pilnavertį gyvenimą buvo įkurtas Nemajūnų dienos centras, išrinkti gyvenamųjų vietų atstovai, plečiamas socialinio būsto tinklas. Per ataskaitinį laikotarpį seniūnijoje išduotos 281 pažyma bei kiti dokumentai, atlikti 72 notariniai veiksmai. Sprendžiant gyventojų susisiekimo su miestu problemą yra dotuojami autobusų maršrutai, kurių galutiniai sustojimai yra seniūnijos teritorijoje. Didelė problema yra vietiniai keliai, kurių ilgis siekia virš 180 km. Nuolatinis žvyrkelių duobių lyginimas reikalauja daug sąnaudų ir, esant lietingam orui, būna neefektyvus. Tik kelio atkarpa nuo tarptautinio Vilniaus – Marijampolės kelio iki Siponių gyvenvietės pabaigos yra išasfaltuotas, kiti gi dar laukia investicijų. 2008 metais parengtas Birštono Vienkiemio gatvių rekonstrukcijos projektas, kuris turėtų būti pradėtas vykdyti dar šiais metais.

Socialiniai klausimai

2008 metais, kaip ir ankstesniais, Socialinės paramos ir vaiko teisių apsaugos skyriuje savivaldybės bendruomenės nariams buvo teikiama įvairi socialinė parama:


* socialinės pašalpos (jas gavo 113 šeimų ar vienų gyvenančių asmenų);


* šildymo išlaidų, išlaidų šaltam ir karštam vandeniui kompensacijos (jas gavo 305 šeimos ar vieni gyvenantys asmenys); 


* vienkartinės pašalpos (jas gavo 339 šeimos ar vieni gyvenantys asmenys);


* šalpos išmokos (vidutiniškai kas mėnesį 272 asmenys);


* išmokos vaikams (vidutiniškai kas mėnesį 550 šeimų);


* nuo IV ketvirčio pradėtos teikti socialinės paslaugos (pagalba į namus; skalbimo, maitinimo ir kt.; jas gavo vidutiniškai 18 asmenų per mėnesį);


* nemokamas aprūpinimas techninės pagalbos priemonėmis (aprūpinta 60 neįgalių asmenų);


* būsto ir aplinkos pritaikymo pagal neįgalių asmenų poreikius paslaugos (pritaikyti 3 būstai);


*  parama mokiniams: aprūpinimas mokinio reikmenimis ir nemokamas maitinimas;


* maisto produktų tiekimas iš intervencinių atsargų (paramą gavo 1402 šeimos ar vieni gyvenantys asmenys);


* 300 neįgaliems, pensinio amžiaus sulaukusiems bei socialines pašalpas gaunantiems asmenims nemokamai buvo užprenumeruotas laikraštis ,,Birštono versmės“;


* 7 birštoniečiams užprenumeruotas laikraštis ,,Černobylietis“;


* 30 vaikų iš socialinės rizikos šeimų nemokamai pasinaudojo vasaros stovyklos paslaugomis.


Parama buvo teikiama įvairių savivaldybės gyventojų socialinėms grupėms: pensinio amžiaus asmenims, neįgaliesiems ir jų šeimoms, socialinės rizikos šeimoms, mažas pajamas gaunančioms šeimoms ar vieniems gyvenantiems asmenims, daugiavaikėms šeimoms ir kt.


2008 metais, lyginant su praeitais, žymiai padidėjo socialinei paramai skirtos išlaidos – 1 mln. Lt ir viso sudarė beveik 3 mln. Lt, iš jų apie 500 tūkst. Lt – Savivaldybės biudžeto lėšos, skirtos socialinėms pašalpoms, šildymo, karšto bei šalto vandens išlaidų kompensacijoms, vienkartinėms pašalpoms ir kitoms išmokoms, ir 2,5 mln. Lt – valstybės biudžeto lėšos, skirtos įvairių rūšių šalpos išmokoms neįgaliesiems, pensinio amžiaus asmenims, daugiavaikėms motinoms, kompensacijoms, išmokoms vaikams, vienkartinėms išmokoms.

Nevyriausybinės organizacijos

Birštono savivaldybėje įsiregistravusi 31 nevyriausybinio pobūdžio organizacija. Organizacijos veikia socialinėje, švietimo, sporto, kultūrinėje, politinėje sferoje, aktyviai dalyvauja Birštono visuomeniniame gyvenime. Organizacijos vienija apie 1500 birštoniečių.


Kasmet Savivaldybės administracija remia nevyriausybinių organizacijų iniciatyvas ir veiklos programas skirdama apie 250 tūkst. Lt. Pvz. 2008 m. nevyriausybinių organizacijų veiklos programoms  skirta 251 tūkst. Lt., 2009 m. remiamos 24 nevyriausybinių organizacijų programos, kurioms skirta 262 tūkst. Lt., 


Siekdamos užtikrinti kokybiškas veiklos sąlygas, organizacijos dalyvauja kitoje projektinėje veikloje, ieško privačių rėmėjų, aktyviai organizuoja 2% gyventojų pajamų mokesčio rinkimą. 
Organizacijų pateiktais duomenimis, 2008 m. veiklos projektų įgyvendinimui gavo apie 505 tūkst. Lt. iš kitų rėmėjų, apie 15 tūkst. Lt. surinko 2% gyventojų pajamų mokesčio. 


Siekiant užtikrinti kokybišką birštoniečių užimtumą bei socialinę veiklą, Savivaldybės lėšomis, išlaikomos 3 socialinio pobūdžio įstaigos: Birštono savivaldybės neįgaliųjų draugijos dienos užimtumo centras, kuris teikia socialines paslaugas į namus, Birštono parapijos Caritas bendruomenės namai, BĮ Nemajūnų dienos centras, kuriuose gyventojai turi galimybę rūpintis asmens higiena, išsiskalbti, sportuoti, dalyvauti kultūrinėje veikloje, kuriose teikiama ir psichologinė pagalba. 


Didelė parama bendruomenei ir autobusas, kuriuo gali naudotis visi birštoniečiai. Jau šiais metais autobusu spėjo pasinaudoti nevyriausybinės organizacijos, sportininkai, mokiniai, kultūros centro šokėjai, suorganizuotos 25 išvykos.

BĮ NEMAJŪNŲ DIENOS CENTRO VEIKLA 2008 METAIS

2007 m. rugpjūčio 21 d. JAR įregistruota Biudžetinė įstaiga Nemajūnų dienos centras. 
Centro veiklos tikslas – teikti bendrąsias ir specialiąsias nestacionarias socialines paslaugas socialiai remtiniems vaikams iš socialinės rizikos šeimų bei jų šeimų nariams, pagyvenusiems ir vienišiems asmenims, socialinės rizikos žmonių grupėms, neįgaliesiems asmenims. Spręsti kaimiškosios Birštono savivaldybės teritorijos bendruomenių problemas, sudaryti sąlygas vaikų ir suaugusiųjų saviraiškai, netiesiogiai skatinti verslumą, aktyvų laisvalaikio praleidimą, skatinti socialinę atskirtį patiriančių asmenų ir jų šeimų narių geresnę integraciją į visuomenę.

Iš Lietuvos Respublikos socialinės apsaugos ir darbo ministerijos gauta beveik 700 tūkst. Lt šio pastato rekonstrukcijai. Savivaldybė skyrė lėšas medicininio punkto įrengimui bei aplinkos tvarkymui. Buvo stacionariai pastatytos rūbų skalbimo ir džiovinimo mašinos, įrengtos 3 dušo kabinos (iš jų viena neįgaliesiems), atnaujintos medžio darbų dirbtuvės tradicinių amatų propagavimui, rekonstruota bendro naudojimosi salė renginiams, susirinkimams organizuoti, virtuvėlė. Įrengtas geriamo vandens gręžinys, nugeležinimo įrenginiai aptarnauja geriamu vandeniu Geležūnų ir Bučiūnų kaimų gyventojus.
2008 metų Vaikų dienos centrų projektui „Mums rūpi kaimo vaikų ir šeimų užimtumas“ gauta 20 tūkst. Lt. Vidutiniškai jame dalyvavo 25 įvairių amžiaus grupių vaikai, 17 šeimų. Projektinėje veikloje dalyvavusios šeimos patenkintos projekto veikla ir pageidavo tęstinumo, todėl dalyvauta ir 2009 metų Vaikų dienos centrų konkurse. Jau žinome, jog veiklai organizuoti gauti  25 tūkst. Lt.

Pagal LR Labdaros ir paramos įstatymą 2% gauta 1525,88 Lt.

Sanatorijos ir jų teikiamos lengvatos gyventojams

,,Tulpės“ sanatorija skatindama Birštono savivaldybės gyventojus pasinaudoti ,,Tulpės“ sanatorijos gydykloje teikiamomis paslaugomis naudoja šias priemones:

· Pasirašytos bendradarbiavimo sutartys su Lietuvos neįgaliųjų draugijos Birštono miesto skyriumi, Lietuvos pensininkų sąjungos ,,Bočiai“ Birštono miesto bendrija. Šių organizacijų nariams taikoma 20 proc. nuolaida gydymo ir sveikatinimo paslaugoms. Vieną kartą metuose ansamblio ,,Sidabrinė gija“ nariai gali pasinaudoti baseino, pirčių kompleksu nemokamai.

· ,,Tulpės“ sanatorija Birštono gimnazijoje organizuojamų renginių/konkursų/olimpiadų  nugalėtojams įsteigia prizus nemokamai pasinaudoti baseino ir pirčių kompleksu. 

· Birštono sveikos gyvensenos klubui ,,Šilagėlė“ po jų organizuojamų renginių vasario 16 d. proga nemokamai teikiama baseino ir pirčių komplekso paslauga.

· Sanatorija nuolat organizuoja akcijas, kurių metu taikomos specialios kainos gydykloje teikiamomis paslaugoms. Informacija skelbiama regioninėje spaudoje ,,Gyvenimas“, ,,Gėlupis“, ,,Krašto vitrina“, skelbimuose kabinamuose mieste.  

· Savivaldybės gyventojai turi galimybę pasinaudoti ambulatorinės reabilitacijos I ir II arba reabilitacijos paslaugomis, kompensuojamomis teritorinių ligonių kasų.

AB Birštono sanatorija „Versmė“ yra tikroji Lietuvos ir Europos sveikatą stiprinančių ligonių asociacijos narė. Būdama šios asociacijos tikrąja nare, kiekviena gydymo įstaiga pasirenka savo misiją. Sanatorijos „Versmė“ misija – „sanatorija draugiška aplinkai“, o tai reiškia, kad sanatorija „Versmė“ nesavanaudiškai teikia pagalbą savo vietovės gyventojams:

1. Birštono sveikuolių klubo „Šilagėlė“ nariams (apie 150 narių),  leidžiame nemokamai naudotis sanatorijos „Versmė“  kineziterapijos sale bei baseinu, taikant 70 proc. nuolaidą;

2. Birštono policijos komisariato darbuotojams, leidžiame naudotis sanatorijos „Versmė“ baseinu, taikant 70 proc. nuolaidą;

3. Siekdami sveikatinti savo darbuotojus, visoms procedūroms, baseinui su pirtimis  taikome 70 proc. nuolaidą.

Visuomenės sveikata

Nuo 2008 metų kovo mėnesio savivaldybėje valstybės deleguotą sveikatos apsaugos funkciją organizuojanti savivaldybės gydytoja Eglė Grinevičienė nuolatinį dėmesį skyrė savivaldybės gyventojų profilaktinio sveikatos tikrinimo organizavimui.
Toliau buvo vykdomas nuolatinis vandens kokybės monitoringas. Šiam tikslui skirta ir panaudota 4984 Lt. Birštoniečiai ir miesto svečiai galėjo mėgautis visų vandens telkinių teikiamais malonumais, kadangi vandens kokybė atitiko nustatytus reikalavimus.
Protezavimas. 2008 m. Birštono savivaldybė gyventojų dantims protezuoti skyrė 20 000 Lt. Atsižvelgdama į Savivaldybės skirtą sumą, Kauno teritorinė ligonių kasa skyrė 122 000 Lt. Savivaldybės skirtoms lėšoms panaudoti gyventojų patogumui buvo sudarytos 2 sutartys su VšĮ Prienų ligonine ir IĮ ,,N. Ž. Maziliauskienės stomatologijos kabinetas”, esančia Birštone. Naudojantis Savivaldybės ir privalomojo sveikatos draudimo skirtomis lėšomis, protezavimo paslaugos buvo suteiktos 77 gyventojams. 2009 m. Savivaldybė taip pat skyrė 20 000 Lt.
Pirminės širdies ir kraujagyslių sistemos ligų profilaktikos programa. 2008 m. vykdant programą buvo pasirinkta tikslinė grupė – 46-60 metų sveiki asmenys, kuriems atlikti tyrimai. Iš 157 patikrintų asmenų 42 pirmą kartą nustatyta išeminė širdies liga, 18 asmenų nustatyta krūtinės angina, 12 – nuo insulino nepriklausomas cukrinis diabetas. 2008 m. programai įgyvendinti iš Savivaldybės biudžeto skirta 4000 Lt. Programa yra tęstinė ir bus vykdoma šiais metais. Įgyvendinant programą planuojama patikrinti 100 pacientų. Labai svarbu kuo anksčiau diagnozuoti ligą, tai sumažina kontraindikacijų ir mirčių atvejų skaičių.
2009 m. visuomenės sveikatos programoms skirta 26 000 Lt (PSDF, Savivaldybės biudžetas, aplinkos apsauga). Šiais metais Birštone numatyta įgyvendinti 9 visuomenės sveikatos programas, kurių rengėjais įgyvendinant Visuomenės sveikatos rėmimo specialiąją programą tapo NVO, Savivaldybės įstaigos, Savivaldybės gydytoja. Vienos programos bus orientuotos į visą Birštono bendruomenę, kitos skirtos mokiniams ar kitoms tikslinėms gyventojų grupėms. 
Prevencinių programų vykdymas (valstybinės – iš PSDF). Vykdant programas nustatomos ankstyvos ligų stadijos, tai lemia lengvesnį gydymą, dažnesnį pasveikimą. Visiems asmenims, dalyvaujantiems programose, paslaugos teikiamos nemokamai.
Priešinės liaukos vėžio ankstyvosios diagnostikos programa skirta vyrų nuo 50 iki 75 metų amžiaus ir vyrų nuo 45 metų, kurių tėvai ar broliai yra sirgę prostatos vėžiu, susirgimų prevencijai. Programos priemonės taikomos vieną kartą per metus. Įstaigoje įregistruota 400 vyrų, galinčių dalyvauti programoje. Informuota 212 vyrų (53 proc.); 2008 m. skirta 9000 Lt.

Vaikų krūminių dantų dengimo silantinėmis medžiagomis programa skirta vaikų nuo 6 iki 14 metų nuolatinių krūminių dantų kramtomųjų paviršių ėduonies prevencijai. Planuota patikrinti 264 vaikus, iš jų patikrinta 51(19.3 proc.); 2008 m. skirta 1800 Lt.

Švietimas, kultūra, sportas, turizmas

Mokinių skaičiaus kaita bendrojo lavinimo mokyklose:

	Švietimo įstaigos
	2007 m.
	2008 m.

	Birštono gimnazija
	714
	707

	Birštono vienkiemio

darželis-mokykla
	37
	38

	Iš viso:
	751
	745


MOKINIŲ SKAIČIAUS KAITA

BAIGUSIŲ GIMNAZIJĄ MOKINIŲ TOLIMESNĖ VEIKLA:

Birštono savivaldybėje iš esmės tenkinami mokinių neformaliojo ugdymo poreikiai.
2008/2009 m. m. Birštono vienkiemio – darželyje mokiniai ugdomi 6 būreliuose.

Birštono gimnazijoje 1-4 klasių mokiniai ugdomi 13 būrelių, 5-12 klasėse 23 būreliuose.

2008/2009 m. m. Birštono savivaldybės mokyklose dirba  118 pedagogų. 
Švietimo įstaigų biudžetai:

	2008 m.

	Gimnazija
	Mokykla-darželis
	„Vyturėlis“
	Meno

mokykla

	4241,0
	561,3
	1012,5
	1384,4


Projektinei veiklai Birštono savivaldybė skyrė 22758 Lt.

Birštono viešoji biblioteka

	
	2007 metai
	2008 metai

	Vartotojų skaičius:

· Viešojoje bibliotekoje

· kaimo filialuose
	2641 ( + 427 )

1795 ( + 445 )

846   ( - 18 )
	2687 (+46)

1917 (+122)

770 (–76)


Birštono sporto centras
Birštono savivaldybėje 2008 m. buvo vykdytos įvairių sporto šakų pirmenybės, turnyrai (20 renginių, 120 varžybų, dalyvavo 800 sportininkų), sveikatingumo renginiai. 
Birštono savivaldybės sportininkų pasiekimai 2008 m.:

Pasaulio čempionatai:

Sonata Milušauskaitė – Pekino olimpinės žaidynės – 16 vieta;

Vidas Blekaitis – Pasaulio galiūnų komandinis čempionatas –I vieta;

A. Bendaravičius - Pasaulio jaunių irklavimo čempionatas – II vieta;

Romas Matažinskas –  Pasaulio Senjorų sunkiosios atletikos II vietos, Europos  Senjorų sunkiosios atletikos - I vieta;

Karolina Švedaitė- Baltijos šalių jaunių čempionate – I vieta;

Turizmo informacijos centras apdovanotas Turizmo departamente ,,Sėkmingiausias 2008 m. nekomercinis rinkodaros projektas“.

Birštono kultūros centras per 2008 m. savivaldybės gyventojams ir kurorto svečiams surengė per 60 įvairaus žanro renginių, kuriuose apsilankė iki 40000 žiūrovų. 2008 m. birštoniečiams parodyta 32 kino filmai, surengta 12 įvairių parodų, suteikta įvairių paslaugų už 176 tūkst. litų. Birštono kultūros centras dalyvauja ,,Kultūros centrų modernizavimo 2007-2020 metų“ programoje. 
2008 m. Birštono muziejų aplankė 10001 lankytojas.

2008 m. priimta ir užregistruota 26 prašymai Studijų rėmimo fondo paramai gauti. Parama suteikta 19-ai studentų. 
Mūsų miesto, o ir visos savivaldybės vystymasis tiesiogiai priklauso nuo atvykstančiųjų turistų srauto. 2008 metais mūsų miestą aplankė apie 25 tūkst. turistų, dalis jų – 4051 Lietuvos ir 724 užsienio šalių piliečiai pasinaudojo Turizmo informacijos centro paslaugomis. Siekiant pritraukti kuo daugiau turistų TIC-o kolektyvas informacinę medžiagą apie Birštoną platino 7-iose parodose, 3-iose verslo misijose, 21-ame užsakomajame straipsnyje, Kauno ir Vilniaus oro uostuose, Pūko radijo stoties ir radijo stoties „M-1“ pagalba. 2008 metais buvo parengtos ir išleistos knygelės apie Birštoną: „Pasakaitė apie Birštono karalystę“, „Prie mineralinio vandens ištakų Birštone“, „Birštono ir Nemuno kilpų gidas“ ir kiti leidiniai. Šių leidinių tiražas – 52000 egzempliorių. 

Birštono vaikų lopšelis-darželis „Vyturėlis”

Mokestis už vaikų maitinimą skaičiuojamas už lankytas dienas. Tėvai už vaikų maitinimą moka 80 proc. nustatytos dienos maitinimo normos. Lopšelio grupės vaikų maitinimo norma 6,50 Lt., tėvai moka 5,20 Lt. Darželio grupės vaikų maitinimo norma 7,00 Lt., tėvai moka  5,60 Lt. Tėvai pateikę prašymą ugdymo įstaigai gali atsisakyti pusryčių arba vakarienės. Atitinkamai mažinamas mokestis už vaikų maitinimą.

Nuo mokesčio už vaikų maitinimą ikimokyklinio ugdymo įstaigose atleidžiami tėvai (globėjai, rūpintojai): 

a. Jei abu tėvai turi I ar II grupės neįgalumą ar yra netekę daugiau nei 45-55 procentų darbingumo:

b. Jei šeima gauna socialinę pašalpą (nuo pašalpos skyrimo mėnesio):

c. Kai šeima augina 5 (penkis) ir daugiau vaikų iki 18 metų arba 24 metų, jeigu vaikai mokosi dieninėse bendrojo lavinimo mokyklose ir kitų tipų formaliojo švietimo įstaigų dieniniuose skyriuose. Vaikų ir kūdikių namuose bei globos ir vaikų namuose augantys vaikai, kurie išlaikomi valstybės lėšomis arba savivaldybės lėšomis, į vaikų skaičių lengvatai gauti neįtraukiami.

Mažinamas 50 % užmokestis už vaiko išlaikymą ikimokyklinėje įstaigoje jeigu: 

      
1. Jei vaikas (vaikai) turi tik vieną iš tėvų kitas miręs:

2. Dingęs be žinios: 

3. Atlieka bausmę įkalinimo įstaigoje: 

4. Vaiko gimimo liudijime nenurodytas tėvas: 

5. Kai tėvai išsituokę ir vaiko gyvenamoji vieta nustatyta kartu su vienu iš tėvų;

6. Kai vaikui nustatyta tėvystė, bet jis gyvena tik su vienu iš tėvų: 

7. Kai vienam iš vaiko tėvų laikinai arba neterminuotai apribota teismo sprendimu tėvų valdžia):

8. Jei šeima augina 3 (tris) ir daugiau vaikų (vaikai iki 18 metų ir vyresni iki 24 metų, jei mokosi dieninėse visų  tipų mokyklose). Vaikų ir kūdikių namuose bei globos ir vaikų namuose augantys vaikai, kurie išlaikomi valstybės  arba savivaldybės lėšomis, į vaikų skaičių lengvatai gauti neįtraukiami:

9. Jei vienas iš tėvų mokosi Lietuvos Respublikos mokymo įstaigos dieniniame skyriuje (pagal mokymo įstaigos pažymas):

10. Jei vienas iš tėvų atlieka tikrąją karinę tarnybą:

11. Jei vaikas turi sunkių ir vidutinių vystymosi sutrikimų (intelekto, kalbos specifinių pažinimo negalių, kurtumo ir susilpnėjusios klausos, aklumo ir silpnaregystės – regėjimo aštrumas su korekcija 40 procentų, cerebrinio paralyžiaus, elgesio patalogijos, fizinių ir judėjimo kompleksinių sutrikimų), tačiau ugdomas integruotai bendrose grupėse:
12. Mokestis už vaikų išlaikymą mažinamas 20 procentų jei ikimokyklinio ugdymo įstaigą ar bendrojo lavinimo mokyklos ikimokyklinio ugdymo grupę lanko du vienoje šeimoje augantys vaikai.

Pirminė teisinė pagalba

Ataskaitiniais metais pirminė teisinė pagalba buvo suteikta 74 savivaldybės gyventojams, 40 daugiau negu 2007 metais. Pirminės teisinės pagalbos teikimas pagerėjo metų pabaigoje priėmus naują darbuotoją. Teikti tokios rūšies pagalbą savivaldybės gyventojams mus įpareigoja Teisingumo ministerija. Be to, Teisės ir personalo tarnybos vedėja atstovavo 20 bylų, dalyvavo 62 teismo posėdžiuose. 2008 m. gruodžio mėn. teismuose tebevyko 14 bylų, kuriose savivaldybė yra atsakovu, suinteresuotu asmeniu bei trečiuoju asmeniu.
Didesnioji dalis bylų (10 bylų) vyko dėl LR nuosavybės teisių į išlikusį nekilnojamąjį turtą atkūrimo įstatymo ir poįstatyminių aktų pažeidimų, 6 bylos dėl juridinę reikšmę turinčio fakto nustatymo, 2 bylos dėl viešųjų pirkimų rezultatų pripažinimo negaliojančiais, 2 bylos dėl savavališkų statybų.

2008 m. buvo parengti 25 atsiliepimai į įvairias bylas. Teisės ir personalo skyriaus vedėja nagrinėjo bei vizavo 268 Savivaldybės Tarybos sprendimus.

Viešieji ryšiai

Iš viso apie Birštoną 2008 metais publikuota 1515 straipsnių. Respublikiniuose ir įvairių šalies miestų bei rajonų leidiniuose 177, krašto – 1338. 

Už Birštono ribų paskelbta: 

Sausio mėn. – 26;

Vasario mėn. – 17;

Kovo mėn. – 17;

Balandžio mėn. – 20;

Gegužės mėn. – 20;

Birželio mėn. – 16;

Liepos mėn. – 12;

Rugpjūčio mėn. – 9;

Rugsėjo mėn. – 17;

Spalio mėn. – 10;

Lapkričio mėn. – 6;

Gruodžio mėn. – 7.

Apie Birštoną buvo rašoma savaitraštyje „Veidas“, laikraščiuose „Kauno diena“, „Lietuvos rytas“, „Lietuvos žinios“, „Verslo žinios“, „Valstiečių laikraštis“ ir kituose. Kurortas minimas ne vien respublikiniuose, bet ir įvairių šalies miestų bei rajonų leidiniuose. Aprašomi Birštone vykę susitikimai, seminarai. 

Straipsnių apie Birštoną sąrašai pateikiami adresu http://www.birstonas.mvb.lt/krastotyra.htm.

Susitikimai su gyventojais

2008 m. liepos 4 d. – Miesto bendruomenės organizuotas susirinkimas Bendruomenės namuose.
Rugsėjo 10 d. Seniūnijoje vyko susirinkimas dėl gyvenvietės tvarkymo, degalinės, sprendžiami kt. aktualūs klausimai.
Rugsėjo 27 d. Nemajūnuose vyko Derliaus šventė.
Susirinkimai vykos su „Tulpės“ kolektyvu, Savivaldybėje ir seniūnijoje su ūkininkais, gražiausių sodybų šeimininkais, su Būdų kaimo gyventojais, su UAB „Birštono šiluma“ kolektyvu, su lopšelio-darželio „Vyturėlis“ kolektyvu.

Susirinkimai vyko ir su Seimo nariais: Juozu Palioniu, Jonu Lionginu, Birute Vėsaite, Vilija Blinkevičiūte ir kt. Taip pat su Aplinkos ministerijos atstovais kalbėtasi dėl daugiabučių namų renovacijos. 

Dalyvauta daugelyje švenčių, minėjimų ir kt. susitikimuose. 
Turizmas, užsienio ryšiai

Ataskaitiniu laikotarpiu buvo stiprinami bendradarbiavimo ryšiai su esamais miestais partneriais: La Croix en Touraine (Prancūzija), Leck (Vokietija), Keila (Estija), Sigulda (Latvija), Sysma (Suomija), Žninu (Lenkija).

2008 m. gegužės 14-18 dienomis merė dalyvavo Europos Sąjungos merių susitikime Slovėnijoje, kuris vyko Šmarješke Toplica mieste. Šiame susitikime Lietuvai atstovavo Birštono savivaldybės ir Vilniaus rajono merės. Konferencijos tema buvo „Moterys politikoje“, taip pat pavyko pamatyti nedidelio kurortinio miesto prisitaikymą prie šiuolaikinių sąlygų, sugebėjimą panaudoti visas galimybes.

2008 m. spalio 6-9 dienomis merė ir Tarybos narys V. Kederys dalyvavo Europos miestų ir regionų savaitės ( Open Days) renginiuose Briuselyje. Jų metu vietos ir regionų savivaldos atstovai iš Europos Sąjungos ir kaimyninių šalių pristatė savo patirtį sprendžiant savivaldai kylančius iššūkius. Lietuvos delegacija taip pat dalyvavo įvairiuose seminaruose, susitiko su Europos komisijos nare, atsakinga už finansinį programavimą ir biudžetą, Dalia Grybauskaite, lankėsi Lietuvos Nuolatinėje atstovybėje Europos Sąjungoje.
2008 m. rugsėjo 2-8 dienomis Tarybos nariai A. Barščevičius ir A. S. Zenkevičius, du meno saviveiklos kolektyvai „Aguonėlė“ ir „Raskila“ Leck (Vokietija) savivaldybės mero kvietimu partnerystės 10 metų jubiliejaus renginiuose. Leck bendruomenės Tarybos pirmininkas p. Skule Langbehn už aktyvų dalyvavimą Leck ir Birštono bendravime įteikė Leck piliečių premiją Laimai Puskunigienei.

2008 m. spalio 26-29 dienomis Savivaldybės merė dalyvavo Lietuvos savivaldybių asociacijos delegacijos susitikimuose su vietos savivaldos atstovais Izraelyje. Delegacijos nariai susitiko su Izraelio savivaldybių sąjungos (ULAI) vadovais, lankėsi Užsienio reikalų ministerijoje, Jeruzalės savivaldybėje, susitiko su Lietuvos ambasadore Izraelyje. Vizito metu buvo aptartos Lietuvos ir Izraelio vietos savivaldos bendradarbiavimo galimybės kultūrinių mainų, turizmo plėtros, vietos savivaldos stiprinimo srityje. Ypač dideles galimybės matomos turizmo plėtros srityje, panaudojant Lietuvoje esantį žydų kultūros paveldą, poilsio ir rekreacijos potencialą. 
2008 m. lapkričio 3-7 dienomis merė vyko į Portugaliją dalyvauti regioninio bendradarbiavimo stiprinimo vizite. Delegacijos sudėtyje taip pat buvo Kauno miesto meras Andrius Kupčinskas, Jonavos rajono savivaldybės meras Bronislovas Liutkus, Kauno rajono savivaldybės meras Valerijus Makūnas, Kėdainių rajono savivaldybės merė Nijolė Naujokienė, Kaišiadorių rajono savivaldybės meras Romualdas Urmilevičius, Prienų rajono savivaldybės meras Alvydas Vaicekauskas, Raseinių rajono meras Petras Vezbavičius, Kauno apskrities viršininkas Romualdas Morkevičius, Kauno plėtros agentūros laikinoji direktorė Lina Misiukevičienė ir projekto vadovė Gaila Tulusienė. Vizito metu delegacijai buvo pristatyta Portugalijos savivaldybių institucijos bei jų veikla, Europos Sąjungos lėšų panaudojimas, vandentvarkos institucijos, miestų planavimo, švietimo sistemos, istorinio ir kultūrinio paveldo išsaugojimo bei imigrantų integracijos problemos. Delegacija lankėsi Lisabonos ir Sintros miestų savivaldybėse, Valstybiniame vandens institute INAG, Portugalijos vandentvarkos įmonėje EPAL, kur susitiko su minėtų savivaldybių merais, savivaldybių atstovais, jų departamentų viršininkais bei specialistais, Nacionalinės Portugalijos savivaldybių asociacijos nariais.
2008 m. investicijos pagal šaltinius, mln. Lt

